LEHDISTÖTIEDOTE 9.1.2014

Kirja matkustamisen kiehtovuudesta

**Anneli Vainio**n uusi kirja ***Eksyvä löytää*** – ***Matkustamisen ja matkallaolon tärkeydestä*** kertoo matkustamisen välttämättömyydestä, viehätyksestä ja voimasta.

Meissä monessa on utelias puoli, seikkailija, joka aika ajoin haikailee vieraille maille. Jo pelkkä matkan suunnittelu virkistää talven pimeimpänä aikana. Ajattelemme ehkä: miten vaivalloista, turhamaistakin. Silti lähdemme. Matkantekoon sisältyy paljon, niin hyvässä kuin pahassa.

Matkustamisen vetovoima on suuri. Vaikka lähtisimme liikkeelle vain mielikuvituksessamme, matka ruokkii aistejamme ja muokkaa asenteitamme. Matkalla putoamme tavanomaisista kehyksistämme. Siksi jokainen matka on myös matka itseen. Eikä matka ole matka ilman kotiinpaluuta. ”Mikä oli hauskinta? Mitä opin? Mitä opin itsestäni, toisista, mitä opin maailmasta?” matkalta palaava kyselee.

Lääkäri **Anneli Vainio** asuu Ranskan Sevenneillä. Aiemmin hän on kirjoittanut muun muassa teokset *Kotini on linnani* (2009) ja *Kastanjavuorten kylä* (2011).

**Anneli Vainio, *Eksyvä löytää – Matkustamisen ja matkallaolon tärkeydestä*. 212 s. ISBN 978-952-288-064-2. Kl 40.8/04**

**Kirjapaja 2014. Ovh. 32,90**

**Lisätietoja**: Anneli Vainio, [annelivainio@yahoo.fr](mailto:annelivainio@yahoo.fr); +33-4-66436137. Tai Kirjapaja: viestintä / Marja-Liisa Saraste, [marja-liisa.saraste@kirjapaja.fi](mailto:marja-liisa.saraste@kirjapaja.fi), puh. 040 553 4757. Anneli Vainio on seuraavan kerran Suomessa 14.2.–14.3. ja tavoitettavissa numerosta 044 3792 559.

Kirjan kansikuva  [täältä](http://www.lastenkeskus.fi/kuvapankki/eksyva_loytaa_ok.jpg).

**Arvostelukappaleet**: marja-liisa.saraste@kirjapaja.fi